**Suplement i Certifikatës për kualifikimin profesional,**

**TEKNOLOGJI AUTOMATIZIMI, Niveli III në KSHK, referuar nivelit III të KEK**

**Individi është i aftë:**

* Të organizojë vendin e punës.
* Të bëjë përzgjedhjen e materialeve, veglave, pajisjeve dhe instrumenteve të punës.
* Të përdorë dhe të mirëmbajë mjetet dhe materialet e punës.
* Të analizojë skemat e proceseve teknologjike dhe sistemeve të automatizuara përkatëse.
* Të konceptojë dhe realizojë sisteme të thjeshta të komandimit dhe kontrollit automatik.
* Të kryejë montimin fizik të elementeve përbërës të sistemit të automatizuar.
* Të realizojë lidhjet elektrike dhe elektronike për elementët përbërës të sistemeve të automatizuara.
* Të kryejë montimin fizik të rrjetit kompjuterik të sistemit të automatizuar.
* Të kryejë instalimin, programimin në PLC dhe përshtatjen e programeve kompjuterike specifike për sisteme të automatizuara.
* Të kryejë matje, kontrolle dhe diagnostikime të defekteve në sistemet e automatizuara dhe në elementet e tyre.
* Të kryejë mbikëqyrjen dhe mirëmbajtjen e sistemeve të ndryshme të automatizuara.
* Të kryejë diagnostikime të defekteve në sistemin hardware të PLC-ve që kontrollojnë proceset e automatizuara.
* Të kryejë zëvendësimin e pjesëve elektrike, elektronike, pneumatike, hidraulike, mekanike etj., që përdoren në sistemet e automatizuara.
* Të kryejë mbikëqyrjen, përshtatjen, mirëmbajtjen dhe zëvendësimin e pjesëve të sistemeve të kontrollit automatik të pompave hidraulike, semaforëve, ashensorëve, pajisjeve të sigurisë, makinave të transportimit, seleksionimit dhe paketimit të produkteve, krahëve robotikë, etj.
* Të plotësojë dokumentacionin teknik për veprimtaritë që lidhen me zbatimet e teknologjisë së automatizimit.
* Të zbatojë standardet ndërkombëtare që veprojnë në teknologjinë e automatizimit.
* Të komunikojë me etikën e duhur profesionale.
* Të zbatojë rregullat e sigurimit teknik dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Teknologji Automatizimi”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep mundësinë individit t`i drejtohet tregut të punës në instalimin, përdorimin dhe mirëmbajtjen e sistemeve apo pajisjeve të automatizuara etj. Në fushat e tregtimit dhe garancisë së pajisjeve industriale të automatizuara, të industrisë së rëndë dhe të lehtë. Individi ka mundësi të vetëpunësohet në kuadrin e një biznesi individual në fushën e teknologjisë së automatizimit.

 Me përfundimin e kualifikimit profesional “Teknologji Automatizimi”, niveli III në KSHK, referuar nivelit III të KEK individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).